Môžu lieky Macmiror spôsobiť zmeškanie menštruácie?
Dobrý deň prajem, beriem Macmiror vaginálne guľôčky a Macmiror lieky cez usta beriem ich od 13.2 od štvrtka menštruáciu som malá dostať 17.2 môže mi meškať z tých liekoch? Ďakujem za každú odpoveď a pekný zvyšok dňa prajem
Dobrý deň,
ďakujeme za prejavenú dôveru.
Bežný menštruačný cyklus u ženy trvá 28 dní, no u niektorých žien sa cyklus pohybuje od 21 do 35 dní. Nastúpenie menštruácie o niekoľko dní skôr a zase niekoľkodňové meškanie ešte nemusí znamenať nič zlé. Najčastejším dôvodom meškania menštruácie je tehotenstvo. Bežné príčiny môžu byť dôsledkom hormonálnej nerovnováhy. Ďalej veľmi častým dôvodom meškania menštruácie je zvýšený stres, prechladnutie, infekcia, nadmerné cvičenie a diéty, cestovanie. V prípade užívania tabliet MACMIROR 200 mg a MACMIROR COMPLEX 500 môže ísť o meškanie menštruácie vplyvom prebiehajúcej infekcie. Na ujistenie Vám však odporúčam, urobiť si tehotenský test.
Ak sa tehotenským testom gravidita nepotvrdí, a menštruácia sa nedostaví do niekoľkých dní, kontaktujte svojho gynekológa.
S prianím pekného dňa,
PharmDr. Anna Pacalajová